Agge nee | Health24
Posted by: Helena | 2012/01/25
Goeie mô re Dokter
Ek bevind myself in ''n negatiewe posisie. Behalwe dat ek verkoue het en vir 3 dae nie kon gaan oefen nie, het ek vanoggend op die skaal geklim net vir ''n bietjie motivering met die siekte.
Sal dokter my glo dat na 2 weke van mooi en reg eet, 5 klein porsies op ''n dag, het ek NIKS verloor nie!!! EK HUIL SOMMER!
Help my asb. om my eetplan aan te pas:
Ontbyt: 1 snytjie brood met 2 eiers (dit was gister)
Snack: 10 korrels druiwe
Middagete: Rys, met boontjie bredie. (omtrent ''n klein poeding bakkie 3/4 vol)
Snack: Los pit perske
Aandete: 2 stukkies lams nek, vet af gesny, 1 mielie
1L water gebruik, asook 1 koppie tee, 2suiker, geen melk.
My mikpunt is om my porsies klein te hou. En met die verkoue is mens mos niks lus vir eet nie, maar ek eet elke maaltyd.
Soos dokter weet Curves ek 4 dae ''n week, aerobics 2 dae ''n week EN stap nou selfs elke aand met my hond.
Ek het nie suiker, kolestrol, skildklier probleme nie, en die maag storie is nou ook eers weer reg, al wat my kan benadeel is die feit dat my maandstonde einde volgende week moet opdaag.
Ek is amper 26 jaar oud, 1.7m (het 4 cm gekrimp die af gelope 8jr)
Ek is jammer om te verneem dat jy verkoue het en dat jy nie gewig verloor het nie. Dit is moontlik dat jou naderende maandstonde en die verkoue of enige medikasie wat jy miskien vir die verkoue gebruik, kan bydra dat jy nie gewig verloor het nie. Kom ons kyk hoe dinge vorder as jy nou weer oor die verkoue is en die maandstonde ook verby is. Dit is goed om te hoor dat jy elke aand met jou hond gaan stap - mooi gedaan. As jy 1.7 m lank is, dan behoort jy 72 kg te weeg om 'n BMI van 25 (boonste grens van normaal) te hê. Ek kan nie glo dat jy 4 cm gekrimp het in die afgelope 8 jaar! Jy klink vir my te jonk daarvoor. Is dit nie dalk 'n kwessie van postuur nie??
Hou nou koers
Posted by: DietDoc | 2012/01/26